圣赫勒拿岛

圣赫勒拿（英语：Saint Helena），有辰光也叫做圣海莲娜或圣赫伦那，是立在大西洋当中个一个岛，从17世纪开始，就是英国个属地。乃朝归类成英国海外领地。替非洲有1900公里个路程，到南美洲东岸有3400公里。圣赫勒拿岛替北面个阿森松岛，南面个特里斯坦-达库尼亚群岛一道组成英国个聖赫勒拿、阿森松搭特里斯坦-達庫尼亞（英语：St Helena, Ascension and Tristan da Cunha）领地。 著名事体 1815年滑铁卢战争之后，法兰西第一帝国个皇帝拿破仑退位，畀英国人押送到此地关押。因为此地到任何一个大陆侪邪气遥远。英国人认为，拿破仑弗可能再返回欧洲。事实也是个能。拿破仑立在此地，彻底断绝野心。弗过，因为环境弗大灵光，搭伊老早个生活差距太大，伊心情也老弗好。呒几年就死脱。也有讲法伊是畀英国人毒杀个。